
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 11 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

» Εθνικής Άμυνας.2 

» Πολιτισμού.3 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

(ΐ) 

Με την υπ’ αριθμ. 1080099/1925/0001Α/1.8.2006 κοινή 
απόφαση των Υπουργών Οικονομίας και Οικονομικών 
και Ανάπτυξης, που εκδόθηκε σύμφωνα με τις κείμενες 
διατάξεις, αποσπάται από 1.8.2006, ο ΣΤΑΘΗΣ Ιωάννης 
του Πέτρου, υπάλληλος της Εμπορικής Τράπεζας της 
Ελλάδος, σε κενή θέση μετακλητού διοικητικού υπαλ¬ 
λήλου κατηγορίας ΠΕ, στο Πολιτικό Γραφείο του Υφυ¬ 
πουργού Οικονομίας και Οικονομικών Αντώνιου Μπέζα, 
στη θέση του Διευθυντή του Πολιτικού Γ ραφείου, με 
βαθμό Α'. 

(Αριθμ. βεβ ΥΔΕ Υπ. Οικονομίας και Οικονομικών 10956/ 
13.9.2006). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΙΟΣ ΣΙΟΥΦΑΣ 
-♦- 

Αριθμ. 2/44142/0022 

Καθορισμός αποζημίωσης μελών της Επιτροπής Διε- 
νέργειας/Αξιολόγησης που επανασυστάθηκε με την 
υπ’ αριθμ. 173/5.1.2006 (ΦΕΚ 36/Β/18.1.2006) απόφαση 
του Γενικού Γραμματέα Περιφέρειας Αττικής στο 
πλαίσιο του ανοικτού δημόσιου διεθνή διαγωνισμού 
για το Έργο «Κατάρτιση Ανέργων σε Πιστοποιημέ¬ 
να Κέντρα Επαγγελματικής Κατάρτισης», που προ¬ 
κηρύχθηκε με την υπ’ αριθμ. 3554/5.11.2002 απόφαση 
του Γ ενικού Γ ραμματέα στο πλαίσιο του ΠΕΠ Αττι¬ 
κής 2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α) «Κωδι- 


14 Σεπτεμβρίου 2006 

κοποίηση της νομοθεσίας για την Κυβέρνηση και τα 
Κυβερνητικά Όργανα». 

2. Τις διατάξεις του άρθρου 4, παρ.3 και 4 του ν. 
2860/2000 (ΦΕΚ 251/Α) «Διαχείριση, Παρακολούθηση, 
Έλεγχος Κοινοτικού Πλαισίου Στήριξης», όπως τροπο¬ 
ποιήθηκε με το άρθρο 17 του ν. 3193/2003. 

3. Τις διατάξεις του άρθρου 17 του ν. 3205/2003 (ΦΕΚ 
297/Α) «Μισθολογικές ρυθμίσεις λειτουργών και υπαλ¬ 
λήλων Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις», όπως ισχύει. 

4. Τις διατάξεις του άρθρου 40 του ν. 849/1978 όπως 
συμπληρώθηκε με τις διατάξεις του άρθρου 8 του ν. 
2129/1993. 

5. Τις διατάξεις της υπ’ αριθμ. 2/80345/0004/8.11.1999 
(ΦΕΚ 2040/Β) κοινής υπουργικής απόφασης «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 
1 του ν. 1943/1991». 

6. Τις διατάξεις του ν. 2503/1997 (ΦΕΚ 107/Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις», 
όπως ισχύει. 

7. Τις διατάξεις του π.δ. 4/2002 (ΦΕΚ 3/Α) «Εκτέλεση 
ενεργειών τεχνικής βοήθειας - στήριξης και διαχείριση 
των αντίστοιχων πόρων», όπως ισχύει. 

8. Τις διατάξεις του άρθρου 18 παρ. 3 και 4 του ν. 
2224/1994 (ΦΕΚ 112/Α) «Ρύθμιση Θεμάτων Εργασίας, συν¬ 
δικαλιστικών δικαιωμάτων .κλπ.», όπως ισχύει. 

9. Τις διατάξεις του άρθρου 13 του ν. 2150/1993 (ΦΕΚ 
98/Α) «Εθνικό Ινστιτούτο Εργασίας και άλλες διατάξεις», 
όπως ισχύει. 

10. Τις διατάξεις της υπ’ αριθμ. 112392/1.11.2004 
(ΦΕΚ 1813/Β) απόφασης «Τροποποίηση της υπ’ αριθμ. 
112809/18.6.2002 κοινής απόφασης Υπουργών Οικονομίας 
και Οικονομικών και Εργασίας και Κοινωνικών Ασφαλί¬ 
σεων για το Ενιαίο Σύστημα Διαχείρισης, Αξιολόγησης, 
Παρακολούθησης και Ελέγχου των ενεργειών Επαγγελ¬ 
ματικής Κατάρτισης συγχρηματοδοτούμενων από το 
ΕΚΤ στο πλαίσιο του Γ' ΚΠΣ (2000-2006), για όλα τα 
Επιχειρησιακά Προγράμματα που εμπεριέχουν δράσεις», 
όπως ισχύει. 

11. Τις διατάξεις της υπ’ αριθμ. 112501/9.11.2004 (ΦΕΚ 
1690/Β) απόφασης για το Σύστημα Διαχείρισης του Ενι- 

αίου Μητρώου Αξιολογητών (Ε.Μ.Α.) του Υπουργείου Απα¬ 
σχόλησης και Κοινωνικής Προστασίας, όπως ισχύει. 

12. Τις διατάξεις της υπ’ αριθμ. 107900/2001 (ΦΕΚ 599/ 
Β) κοινής υπουργικής απόφασης περί συστάσεως της 
Ειδικής Υπηρεσίας Συντονισμού και Παρακολούθησης 
Δράσεων ΕΚΤ, όπως ισχύει. 

13. Τις διατάξεις της υπ’ αριθμ. Ε (2000)3405/28.11.2000 
Απόφασης της Επιτροπής των Ευρωπαϊκών Κοινοτή¬ 
των που αφορά στην έγκριση του Κοινοτικού Πλαισίου 
Στήριξης για τις κοινοτικές διαρθρωτικές παρεμβάσεις 
στις περιφέρειες που υπάγονται στο στόχο αριθμ. 1 
στην Ελλάδα και ειδικότερα το Κεφ. 4 παρ. 3.1. περί 
αρμοδιότητας του Υπουργείου Εργασίας και Κοινωνι¬ 
κών Ασφαλίσεων, για το συντονισμό των παρεμβάσεων 
που συγχρηματοδοτούνται από το ΕΚΤ στον τομέα της 
απασχόλησης. 

14. Την υπ’ αριθμ. 24394/ΕΥΣ838/8.4.2003 απόφαση 
για την έγκριση του ετησίου Προγράμματος Τεχνικής 
Βοήθειας της Ειδικής Υπηρεσίας Διαχείρισης του ΠΕΠ 
Αττικής για το έτος 2003 από όπως αυτή τροποποιήθη¬ 
κε με την υπ’ αριθμ. 68470/ΕΥΣ6077/1.10.2003 (1η τροπο¬ 
ποίηση) και 79521/ΕΥΣ7637/27.11.2003 (2η τροποποίηση) 
όμοια απόφαση. 

15. Το άρθρο 90 του ν. 2362/1995 (ΦΕΚ 247/Α) περί 
παραγραφής απαιτήσεων κατά του Δημοσίου. 

16. Την υπ’ αριθμ. 2609/2.9.2002 απόφαση του Γενικού 
Γραμματέα Περιφέρειας Αττικής σύμφωνα με την οποία 
εντάσσεται στο Περιφερειακό Επιχειρησιακό Πρόγραμ¬ 
μα Αττικής 2000-2006 το Έργο με τίτλο «Κατάρτιση 
Ανέργων σε Πιστοποιημένα Κέντρα Επαγγελματικής 
Κατάρτισης (ΚΕΚ)» του Άξονα Προτεραιότητας 3 με 
τίτλο «Μείωση της ανεργίας και αντιμετώπιση κοινω¬ 
νικού αποκλεισμού», του Μέτρου 2 με τίτλο «Ανάπτυξη 
Ανθρώπινου Δυναμικού». 

17. Την υπ’ αριθμ. 3554/5.11.2002 απόφαση του Γενι¬ 
κού Γραμματέα της Περιφέρειας για την «Προκήρυξη 
Ανοικτού Δημόσιου Διεθνούς Διαγωνισμού με κλειστές 
προσφορές και κριτήριο επιλογής τη συμφερότερη προ¬ 
σφορά, για την επιλογή Αναδοχών του έργου «Κατάρ¬ 
τιση ανέργων σε πιστοποιημένα Κέντρα Επαγγελματι¬ 
κής Κατάρτισης (ΚΕΚ)» στο πλαίσιο του Π.Ε.Π «Αττικής 
2000-2006». 

18. Την υπ’ αριθμ. 173/5.1.2006 (ΦΕΚ 36/Β) απόφαση του 
Γ ενικού Γ ραμματέα Περιφέρειας για την «Επανασύσταση 
και συγκρότηση της Επιτροπής Διενέργειας/Αξιολόγη- 
σης του Ανοικτού Δημόσιου διεθνή διαγωνισμού που 
προκηρύχθηκε με την υπ’ αριθμ. 3554/5.11.2002 απόφαση 
του Γ ενικού Γ ραμματέα Περιφέρειας Αττικής στο πλαί¬ 
σιο του ΠΕΠ Αττικής». 

19. Την υπ’ αριθμ. 16352/ΕΥΣΣΑΑΠ 1264/13.4.2006 από¬ 
φαση για την έγκριση του ετησίου Προγράμματος Τε¬ 
χνικής Βοήθειας της Ειδικής Υπηρεσίας Διαχείρισης του 
ΠΕΠ Αττικής για το έτος 2006. 

20. Τα Πρακτικά της Επιτροπής Διενέργειας/Αξιολό¬ 
γησης του Διαγωνισμού. 

21. Το γεγονός ότι από τις διατάξεις της παρούσας 
απόφασης προκαλείται δαπάνη που δεν θα υπερβεί 
τις 14.573,00 € σε βάρος του προϋπολογισμού τεχνικής 
βοήθειας της Περιφέρειας του έτους 2006, με κωδικό 
αριθμό ΣΑΕΠ 085/3: 2002ΕΠ08530073. 

22. Την ανάγκη καθορισμού αποζημίωσης για τα μέλη 
της Επιτροπής Διενέργειας/Αξιολόγησης του ανοικτού 
δημόσιου διεθνή διαγωνισμού που προκηρύχθηκε με 


την υπ’ αριθμ. 3554/5.11.2002 απόφαση του Γενικού 
Γ ραμματέα Περιφέρειας Αττικής στο πλαίσιο του ΠΕΠ 
Αττικής. 

23. Το υπ’ αριθμ. 7209/6.6.2006 έγγραφο του Γενικού 
Γ ραμματέα «Εισήγηση Υπογραφής κοινής υπουργικής 
απόφασης για την πληρωμή Επιτροπής ΕΚΤ» για την 
υπογραφή της παρούσας, αποφασίζουμε: 

1. Καθορίζουμε την μηνιαία αποζημίωση του Προέδρου, 
μελών και γραμματείας της Επιτροπής Διενέργειας/Αξι- 
ολόγησης του Ανοικτού Δημόσιου διεθνή διαγωνισμού 
που προκηρύχθηκε με την υπ’ αριθμ. 3554/5.11.2002 από¬ 
φαση του Γ ενικού Γ ραμματέα Περιφέρειας Αττικής στο 
πλαίσιο του ΠΕΠ Αττικής η οποία επανασυστάθηκε με 
την υπ’ αριθμ. 173/5.1.2006 (ΦΕΚ 36/Β718.1.2006) απόφαση 
του Γ ενικού Γ ραμματέα Περιφέρειας ως εξής: 

• για τον Πρόεδρο 350 € (τριακόσια πενήντα ευρώ) 

• για τα μέλη 245 € (διακόσια σαράντα πέντε ευρώ) 

• για τη γραμματεία 150 € (εκατόν πενήντα ευρώ). 

2. Το έργο της Επιτροπής διενεργήθηκε όπως αυτό 
προσδιορίζεται στην υπ’ αριθμ. 173/5.1.2006 απόφαση 
του Γενικού Γραμματέα Περιφέρειας, διήρκεσε από 
24.1.2003 έως 18.7.2003, ολοκληρώθηκε σε 27 Συνεδρι¬ 
άσεις εκτός ωραρίου εργασίας των υπαλλήλων μελών 
της και σε χρόνο που δεν καλύπτεται από υπερωριακή 
απασχόληση. 

3. Για την καταβολή της αποζημίωσης στους συμμε¬ 
τέχοντας θα εκδίδεται σχετική απόφαση πληρωμής από 
την αρμόδια Υπηρεσία, στην οποία θα επισυνάπτεται 
κατάσταση με το πλήθος των συνεδριάσεων, υπογε¬ 
γραμμένη από τον Πρόεδρο της Επιτροπής (ή/ και τα 
μέλη της) και θα επιβεβαιώνεται από την έκδοση των 
σχετικών πρακτικών. 

4. Γ ια την είσπραξη της αμοιβής οι δικαιούχοι υποβάλ¬ 
λουν όλα τα προβλεπόμενα δικαιολογητικά στον υπό¬ 
λογο διαχειριστή, ο οποίος μετά τον έλεγχο προβαίνει 
στην αποπληρωμή τους και ταυτόχρονα τα υποβάλλει 
στην αρμόδια ΥΔΕ (Υπηρεσία Δημοσιονομικού Ελέγχου) 
για τον έλεγχο Νομιμότητας και Κανονικότητας της 
σχετικής δαπάνης σύμφωνα με τις διατάξεις των άρθρ. 
7 και 8 του π.δ. 4/2002. 

5. Μεταξύ των απαιτούμενων δικαιολογητικών για την 
αποπληρωμή περιλαμβάνεται και η υπεύθυνη δήλωση 
του δικαιούχου εφόσον αυτός εντάσσεται στις περιπτώ¬ 
σεις του άρθρ. 17 παρ. 5 του ν. 3205/2003 (ΦΕΚ 297/Α). 

4. Η Επιτροπή έχει προσωρινό χαρακτήρα. 

5. Η ανωτέρω μηνιαία αποζημίωση καταβάλλεται με 
την προϋπόθεση συμμετοχής σε τέσσερις (4) συνεδρι¬ 
άσεις το μήνα. Σε περίπτωση συμμετοχής σε λιγότερες 
συνεδριάσεις η αποζημίωση περικόπτεται ανάλογα. 

6. Αμοιβή θα καταβληθεί από την έναρξη των εργασι¬ 
ών της Επιτροπής. Σύμφωνα με το άρθρ.4 παρ.4 του ν. 
2860/2000 η απόφαση αυτή ισχύει αναδρομικά. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Σεπτεμβρίου 2006 
Οι Γ ενικοί Γ ραμματείς 

Δημοσιονομικής Πολιτικής Υπ. Απασχόλησης και 

του Υπ. Οικονομίας & Οικονομικών Κοινωνικής Προστασίας 
ΓΕΩΡΓΙΟΣ ΚΟΥΡΗΣ ΔΗΜΗΤΡΙΟΣ ΚΟΝΤΟΣ 

ΥΠΟΥΡΓΕΙ Ο ΕΘΝΙΚΗ Σ ΑΜΥΝΑΣ 

( 2 ) 

Αριθμ. Φ.420/35/81952 

Ορισμός μελών επιτροπής για εξέταση αιτημάτων χο¬ 
ρήγησης αναβολής κατάταξης σε στρατευσίμους 
που είναι κάτοχοι διδακτορικού διπλώματος και δι- 
απρέπουν σε επιστημονικές εργασίες ή έρευνες στο 
εξωτερικό. 

ΟΙ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της υποπαραγράφου β της παραγρά¬ 
φου 1 και της παραγράφου 3 του άρθρου 19 του ν. 
3421/2005 «Στρατολογία των Ελλήνων και άλλες δια¬ 
τάξεις» (ΦΕΚ Α' 302). 

2. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α') και το 
γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προ¬ 
ϋπολογισμού. 

3. Της παραγράφου 4 του άρθρου 3 της υπ’ αριθμ. 
246717/3.3.2006 κοινής απόφασης του Πρωθυπουργού 
και του Υπουργού Εθνικής Αμυνας (ΦΕΚ Β' 274) «Ανά¬ 
θεση αρμοδιοτήτων Υπουργού Εθνικής Αμυνας στους 
Υφυπουργούς Εθνικής Άμυνας». 

4. Τη λήξη της θητείας της τέταρτης συσταθείσας 
επιτροπής για εξέταση αιτημάτων χορήγησης αναβολής 
κατάταξης σε κατόχους διδακτορικού διπλώματος που 
διαπρέπουν σε επιστημονικές εργασίες ή έρευνες στο 
εξωτερικό. 

5. Την ανάγκη εναρμόνισης με τις υπ’ αριθμ. 3323/2003 
και 1104/2004 αποφάσεις του Συμβουλίου της Επικρά¬ 
τειας, αποφασίζουμε: 

Άρθρο 1 

1. Λόγω λήξης της θητείας της Επιτροπής που συγκρο¬ 
τήθηκε με την υπ’ αριθμ. Φ. 420/5/80371/Σ.85/25.2.2004 
κοινή απόφαση των Υπουργών Εθνικής Άμυνας και 
Εθνικής Παιδείας και Θρησκευμάτων «Ορισμός μελών 
Επιτροπής για εξέταση αιτημάτων χορήγησης αναβο¬ 
λής κατάταξης σε στρατευσίμους που είναι κάτοχοι 
διδακτορικού διπλώματος και διαπρέπουν σε επιστημο¬ 
νικές εργασίες ή έρευνες στο εξωτερικό» (ΦΕΚ Β' 420), 
όπως τροποποιήθηκε με την υπ’ αριθμ. Φ. 420/82/81370/ 
Σ.240/27.8.2004 (ΦΕΚ Β' 1334) κοινή απόφαση των Υπουρ¬ 
γών Εθνικής Άμυνας και Εθνικής Παιδείας και Θρησκευ¬ 
μάτων, ως μέλη της προβλεπόμενης από την παρ. 3 
του άρθρου 19 του ν. 3421/2005 (ΦΕΚ Α' 302/13.12.2005) 
επιτροπής ορίζουμε: 

α. Τακτικά: 

(1) Υποστράτηγο Καλαμπούκα Βασίλειο, Διευθυντή 
Διεύθυνσης Στρατολογικού ΓΕΕΘΑ, ως Πρόεδρο. 

(2) Κατζηλάμπρο Νικόλαο, Καθηγητή Ιατρικής του Τμή¬ 
ματος Επιστημών Υγείας του Πανεπιστημίου Αθηνών. 

(3) Μπαλτόπουλο Γεώργιο, Καθηγητή Νοσηλευτικής 
του Τμήματος Επιστημών Υγείας του Πανεπιστημίου 
Αθηνών. 

(4) Ρηγοπούλου Βασιλεία, Καθηγήτρια του Τμήματος 
Μηχανικών του Εθνικού Μετσόβιου Πολυτεχνείου. 


(5) Μπέσκο Δημήτριο, Καθηγητή του Τμήματος Μηχα¬ 
νικών του Πανεπιστημίου Πατρών. 

(6) Κυριακόπουλο Κωνσταντίνο, Αναπληρωτή Καθη¬ 
γητή του Τμήματος Η/Υ και Πληροφορικής του Εθνικού 
Μετσόβιου Πολυτεχνείου. 

(7) Παναγιωτόπουλο Ιωάννη X., Καθηγητή του Τμή¬ 
ματος Η/Υ και Πληροφορικής του Πανεπιστημίου Πει¬ 
ραιώς. 

(8) Καραϊσκάκη Γεώργιο, Καθηγητή Χημείας του 
Τμήματος Θετικών Επιστημών του Πανεπιστημίου Πα¬ 
τρών. 

(9) Παπαγεωργίου Χαράλαμπο, Καθηγητή του Τμήμα¬ 
τος Μαθηματικών του Πανεπιστημίου Αθηνών. 

(10) Ζερεφό Χρήστο, Καθηγητή Γεωλογίας του Τμή¬ 
ματος Γεωτεχνικών Επιστημών του Πανεπιστημίου Αθη¬ 
νών. 

(11) Παπαγεωργίου Κωνσταντίνο, Καθηγητή του Τμή¬ 
ματος Γεωτεχνικών Επιστημών του Γεωπονικού Πανε¬ 
πιστημίου Αθηνών. 

(12) Μπότσιου Κωνσταντίνα, Λέκτορα του Τμήματος 
Ανθρωπιστικών και Κοινωνικών Επιστημών του Πανεπι¬ 
στημίου Αθηνών. 

(13) Παπασωτηρίου Χαράλαμπο, Επίκουρο Καθηγητή 
του Τμήματος Ανθρωπιστικών και Κοινωνικών Επιστη¬ 
μών του Παντείου Πανεπιστημίου. 

(14) Κουράκη Νέστωρα, Καθηγητή Νομικής του Τμήμα¬ 
τος Νομικών Επιστημών του Πανεπιστημίου Αθηνών. 

(15) Καρακώστα Ιωάννη, Καθηγητή Νομικής του Τμήμα¬ 
τος Νομικών Επιστημών του Πανεπιστημίου Αθηνών. 

(16) Παλάσκα Θεοδόσιο, Καθηγητή του Τμήματος Οι¬ 
κονομικών Επιστημών του Παντείου Πανεπιστημίου. 

(17) Παπαδάκη Ιωάννη, Αναπληρωτή Καθηγητή του 
Τμήματος Οικονομικών Επιστημών του Πανεπιστημίου 
Αθηνών. 

(18) Νικολόπουλο Γεώργιο, Καθηγητή Τ.Ε.Φ.Α.Α. του 
Τμήματος Επιστήμης Φυσικής Αγωγής και Αθλητισμού 
του Πανεπιστημίου Αθηνών. 

(19) Βαγενά Γεώργιο, Αναπληρωτή Καθηγητή Τ.Ε.Φ.Α.Α. 
του Τμήματος Επιστήμης Φυσικής Αγωγής και Αθλητι¬ 
σμού του Πανεπιστημίου Αθηνών. 

(20) Δημητρακόπουλο Φώτιο, Καθηγητή του Τμήματος 
Φιλολογίας του Πανεπιστημίου Αθηνών. 

(21) Βουτσίνου-Κικίλια Μαρία, Αναπληρώτρια Καθη- 
γήτρια του Τμήματος Φιλολογίας του Πανεπιστημίου 
Αθηνών. 

(22) Αντισυνταγματάρχη Στρατολογικού Μπουρουτζή 
Ιωάννη, Επιτελή της Διεύθυνσης Στρατολογικού ΓΕΕΘΑ, 
ως μέλη. 

β. Αναπληρωματικά: 

(1) Ταξχο Τσελώνη Θωμά, Διευθυντή Διεύθυνσης Στρα¬ 
τολογικού ΓΕΣ, ως Πρόεδρο. 

(2) Λαλιογιάννη Φωτεινή, Αναπληρώτρια Καθηγήτρια 
Ιατρικής του Τμήματος Επιστημών Υγείας του Πανεπι¬ 
στημίου Πατρών. 

(3) Ταραβήρα Σταύρο, Επίκουρο Καθηγητή Ιατρικής 
του Τμήματος Επιστημών Υγείας του Πανεπιστημίου 
Πατρών. 

(4) Μαγούλα Κωνσταντίνο, Αναπληρωτή Καθηγητή 
του Τμήματος Μηχανικών του Εθνικού Μετσόβιου Πο¬ 
λυτεχνείου. 

(5) Κακαρά Μανώλη, Αναπληρωτή Καθηγητή του Τ μή¬ 
ματος Χημικών Μηχανικών του Εθνικού Μετσόβιου Πο¬ 
λυτεχνείου. 

(6) Χριστοδουλάκη Δημήτριο, Καθηγητή του Τμήματος 
Επιστήμης Η/Υ και Πληροφορικής του Πανεπιστημίου 
Πατρών. 

(7) Τσανάκα Παναγιώτη, Καθηγητή του Τμήματος Επι¬ 
στήμης Η/Υ και Πληροφορικής του Εθνικού Μετσόβιου 
Πολυτεχνείου. 

(8) Αθανασιάδη Χρήστο, Αναπληρωτή Καθηγητή του 
Τμήματος Μαθηματικών του Πανεπιστημίου Αθηνών. 

(9) Μαργαρίτη Λουκά, Καθηγητή του Τμήματος Βιο¬ 
λογίας του Πανεπιστημίου Αθηνών. 

(10) Μιγκίρο Γεώργιο, Καθηγητή του Τμήματος Γεω¬ 
τεχνικών Επιστημών του Γεωπονικού Πανεπιστημίου 
Αθηνών. 

(11) Κάσσιο Κωνσταντίνο, Καθηγητή του Τμήματος 
Γεωτεχνικών Επιστημών του Εθνικού Μετσόβιου Πο¬ 
λυτεχνείου. 

(12) Κομνηνό-Χλέπα Νικόλαο, Επίκουρο Καθηγητή του 
Τμήματος Ανθρωπιστικών και Κοινωνικών Επιστημών 
του Πανεπιστημίου Αθηνών. 

(13) Οικονόμου Χαράλαμπο, Λέκτορα του Τμήματος 
Κοινωνιολογίας του Παντείου Πανεπιστημίου. 

(14) Βλαχόπουλο Σπυρίδωνα Λέκτορα του Τμήματος 
Νομικής του Πανεπιστημίου Αθηνών. 

(15) Λιάππη Δημήτριο, Λέκτορα του Τμήματος Νομικής 
του Πανεπιστημίου Αθηνών. 

(16) Ηρειώτη Νικόλαο, Καθηγητή του Τμήματος Οικο¬ 
νομικών Επιστημών του Πανεπιστημίου Αθηνών. 

(17) Βασιλείου Δημήτριο, Επίκουρο Καθηγητή του Τμή¬ 
ματος Οικονομικών Επιστημών του Ε.Α.Π. Πατρών. 

(18) Ζέρβα Ιωάννη, Καθηγητή Τ.Ε.Φ.Α.Α. του Τμήματος 
Επιστήμης Φυσικής Αγωγής και Αθλητισμού του Πανε¬ 
πιστημίου Αθηνών. 

(19) Φαράντο Γεώργιο, Καθηγητή Τ.Ε.Φ.Α.Α. του Τμή¬ 
ματος Επιστήμης Φυσικής Αγωγής και Αθλητισμού του 
Πανεπιστημίου Αθηνών. 

(20) Βοσκό Ανδρέα, Καθηγητή του Τμήματος Φιλολο¬ 
γίας του Πανεπιστημίου Αθηνών. 

(21) Θωμαδάκη Βασίλειο, Καθηγητή του Τμήματος Φι¬ 
λολογίας του Πανεπιστημίου Αθηνών. 

(22) Ταγματάρχη Στρατολογικού Ούγκρη Θεόδωρο, Επι¬ 
τελή της Διεύθυνσης Στρατολογικού ΓΕΕΘΑ, ως μέλη. 

2. Καθήκοντα Γραμματέα της επιτροπής εκτελεί κα¬ 
τώτερος αξιωματικός της Διεύθυνσης Στρατολογικού 
ΓΕΕΘΑ, ο οποίος ορίζεται από τον πρόεδρό της, προε¬ 
τοιμάζει τους σχετικούς φακέλους και τηρεί πρακτικά 
των συνεδριάσεων. 

Αρθρο 2 

Θητεία - Αντικατάσταση Μελών 

1. Τα μέλη της παραπάνω επιτροπής ορίζονται για δύο 


έτη, από την ημερομηνία δημοσίευσης της απόφασης 
αυτής στην Εφημερίδα της Κυβερνήσεως. 

2. Αντικατάσταση τακτικού ή αναπληρωματικού μέ¬ 
λους της επιτροπής, πριν από τη λήξη της θητείας, 
επιτρέπεται μόνο εφόσον συντρέχει σπουδαίος λόγος 
και γίνεται με κοινή απόφαση των Υπουργών Εθνικής 
Αμυνας και Εθνικής Παιδείας και Θρησκευμάτων, που 
δημοσιεύεται στην Εφημερίδα της Κυβερνήσεως. 

Αρθρο 3 

Λειτουργία Επιτροπής 

1. Η επιτροπή συγκαλείται με μέριμνα του Προέδρου 
της και συνεδριάζει μία τουλάχιστον φορά κάθε μήνα, 
σε χώρο του ΓΕΕΘΑ και εκτός του ορισμένου χρόνου 
εργασίας. 

2. Η επιτροπή συνεδριάζει με την παρουσία όλων των 
μελών της. Σε περίπτωση κωλύματος τακτικού μέλους, 
αυτό αντικαθίσταται από το αντίστοιχο αναπληρωμα¬ 
τικό. 

3. Οι αποφάσεις της επιτροπής λαμβάνονται κατά 
πλειοψηφία, με φανερή ψηφοφορία, και αιτιολογούνται 
πλήρως. Σε περίπτωση ισοψηφίας υπερισχύει η ψήφος 
του προέδρου. Η γνώμη της μειοψηφίας καταχωρίζεται 
υποχρεωτικά στα πρακτικά. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από τη δημοσίευσή της. 

Αθήνα, 6 Σεπτεμβρίου 2006 

01 ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΕΘΝΙΚΗΣ ΑΜΥΝΑΣ ΚΑΙ ΘΡΗΣΚΕΥΜΑΤΩΝ 

ΕΥΑΓ.-ΒΑΣΙΛ. I. ΜΕΪΜΑΡΑΚΗΣ ΜΑΡΙΕΤΤΑ ΓΙΑΝΝΑΚΟΥ 
-♦- 

ΥΠΟΥΡ ΓΕΙΟ ΠΟΛΙ ΤΙΣΜΟΥ 

(3) 

Με την υπ’ αριθμ. ΥΠΠΘ/ΔΙΘΙΚ/Α4/77861/11.9.2006 από¬ 
φαση του Υπουργού Πολιτισμού, που εκδόθηκε σύμ¬ 
φωνα με τις κείμενες διατάξεις, γίνεται αποδεκτή από 
30.8.2006 η παραίτηση της Αικατερίνης Ρωμιοπούλου, 
Επίτιμης Εφόρου Αρχαιοτήτων, από την ιδιότητα της 
Προέδρου του Διοικητικού Συμβουλίου του Ταμείου Αρ¬ 
χαιολογικών Πόρων και Απαλλοτριώσεων. 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

